《前有一尊酒行》
明代·区怀年

游丝婀娜萦春烟，落花啼鴂催少年。白驹过隙不肯驻，玉颜临镜愁相煎。

眼中醁醹清如泉，红妆娥娥娇且妍。新声合节和素弦，停腔敛盼为君怜。

为君怜，奉君寿。物态如秋云，前有一尊酒。五侯三事曾几何，愿得良时对佳友。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。